Զուրաբ Սականդելիձե

Զուրաբ Ալեքսանդրի Սականդելիձե (ზურაბ ალექსანდრეს ძე საკანდელიძე, 9 օգոստոսի, 1945, Քութայիս, Վրացական ԽՍՀ, ԽՍՀՄ - 25 հունվարի, 2004, Թբիլիսի, Վրաստան), վրացի խորհրդային բասկետբոլիստ։ Օլիմպիական խաղերի չեմպիոն (1972)։ Սպորտի վաստակավոր վարպետ (1967)։ ԽՍՀՄ գավաթակիր (1969)։ Աշխարհի չեմպիոն (1967)։ Եվրոպայի քառակի չեմպիոն (1965, 1967, 1969, 1971)։

Կենսագրություն 
Զուրաբ Սականդելիձեն ծնվել է 1945 թվականի օգոստոսի 9-ին Քութայիսում։ Սովորել է Վրաստանի ճարտարագիտական ինստիտուտում՝ ստանալով ինժեներ-տեխնոլոգի մասնագիտություն։

Հանդես է եկել Թբիլիսիի «Դինամո» ակումբում (մինչև 1974 թվականը)։ Հարձակողական ոճի պաշտպան է։ Հասակը 186 սմ է։ 1964 թվականից խաղացել է ԽՍՀՄ հավաքականի կազմում։ 1968 թվականին Ամառային օլիմպիական խաղերում ԽՍՀՄ հավաքականի կազմում նվաճել է բրոնզե, 1972 թվականի Օլիմպիական խաղերում՝ ոսկե մեդալ։

1979-1983 թվականներին եղել է «Դինամո» (Թբիլիսի) ակումբի տղամարդկանց թիմի ավագ մարզիչը։

Մահացել է 2004 թվականի հունվարի 25-ին Թբիլիսիում։ Թաղված է Թբիլիսիի Վերիայի գերեզմանատանը։

Նվաճումներ
 Օլիմպիական չեմպիոն - 1972
 Օլիմպիական խաղերի բրոնզե մեդալակիր - 1968
 Աշխարհի չեմպիոն - 1967
 Աշխարհի առաջնության բրոնզե մեդալակիր - 1970
 Եվրոպայի չեմպիոն - 1965, 1967, 1969, 1971
 Եվրոպայի առաջնության բրոնզե մեդալակիր - 1973
 ԽՍՀՄ առաջնության արծաթե (1969) ու բրոնզե (1965) մեդալակիր
 ԽՍՀՄ գավաթի առաջնության մրցանակակիր - 1969
 1965 և 1973 թվականների Ունիվերսիադաների արծաթե մեդալակիր
 Պարգևատրվել է «Պատվո նշան» շքանշանով։

Արտաքին հղումներ
 Он был творцом «золотого фола»-72. На похороны Олимпийского чемпиона Мюнхена баскетболиста Зураба Саканделидзе пришли тысячи людей

Աղբյուրներ
 100 лет российского баскетбола: история, события, люди: справочник / Автор-составитель В. Б. Квасков. — М.: Советский спорт. — 274 с.: илл. ISBN 5-9718-0175-9

Վրացի բասկետբոլիստներ
Վրացի օլիմպիական չեմպիոններ
Քութայիս քաղաքում ծնվածներ
Թբիլիսի քաղաքում մահացածներ
Խորհրդային բասկետբոլիստներ
ԽՍՀՄ օլիմպիական չեմպիոններ
Պատվո շքանշանի ասպետներ (Վրաստան)